पाएं अपने शहर की ताज़ा ख़बरें और फ्री ई-पेपरडाउनलोड करें
इंडियन काउंसिल ऑफ मेडिकल रिसर्च ने कोरोना सैंपलिंग और उपचार के लिए नई एडवाइजरी जारी की है। जिले में भी नई एडवाइजरी के अनुसार सैंपलिंग और उपचार किया जाएगा। कलेक्टर प्रकाश राजपुरोहित ने बताया कि आईसीएमआर ने कोरोना महामारी की दूसरी लहर के दौरान सैंपलिंग एवं उपचार के लिए एडवाइजरी जारी की है। एक बार आरटी पीसीआर टेस्ट में पॉजीटिव पाए गए रोगियों के स्वस्थ होने पर पुनः टेस्ट जरूरी नहीं है। जो आरटी पीसीआर पॉजीटिव रोगी अस्पताल में भर्ती हैं, उन्हें भी डिस्चार्ज से पूर्व पुनः टेस्ट करवाने की आवश्यकता नहीं है।
नई एडवाइजरी के अनुसार जिन रोगियों में बुखार, खांसी के साथ, सिर दर्द, गले में खराश, सांस लेने में तकलीफ, बदन दर्द, स्वाद व खुशबु की क्षमता खोना, थकान व दस्त के लक्षण होंगे उन्हें कोविड संदिग्ध रोगी माना जाएगा, जब तक की उनमें किसी अन्य रोग की पुष्टि न हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn